Puskás Aréna

A Puskás Aréna Magyarország legnagyobb befogadóképességű, sport- illetve zenei rendezvények lebonyolítására egyaránt alkalmas létesítménye, a magyar labdarúgó-válogatott elsődleges hazai pályája. Az avatómérkőzését és az új aréna első válogatott labdarúgó mérkőzését 2019. november 15-én rendezték a világsztárokkal fellépő Uruguay ellen. Elődje a Puskás Ferenc Stadion (2002-ig Népstadion) volt, amelynél a labdarúgópályán milliméterre pontosan ugyanott volt a kezdőkör kialakítva, ahol az új játéktérnek a kezdőköre. Az 1950-es évek elején épült Népstadion betonszerkezetét elbontották és ledarálták, a régi betonkatlan anyagát pedig beépítették az új stadion falaiba. A stadion gyepszőnyege a legmodernebb hibridtechnológiával készült műanyagszálakkal megerősített természetes fű, amely ellenállóbb mint a sportpályák hagyományos fűszőnyege. A stadiumdb.com honlap a „2019-es Év stadionja” címről döntő internetes szavazását a Puskás Aréna nyerte. Története Előzmények Magyarország pályázott a 2004-es, a 2008-as és a 2012-es labdarúgó-Európa-bajnokság rendezésére. A pályázatokban csak a Puskás Ferenc Stadion átépítése szerepelt. 2008-ban a kormány részére készült egy tanulmány egy új 30 + 25 000 fős stadion építéséről. A következő hónapokban az MLSZ elképzeléseiben egy Fehér úti Nemzeti Aréna szerepelt. 2008 decemberében Gyenesei István önkormányzati miniszter bejelentette, hogy a Puskás Stadion építésére (60-70 000-es nézőtér, atlétikai pálya) nem áll rendelkezésre forrás. Egy 2011 januárjában nyilvánosságra hozott elképzelés szerint az új stadion a régi stadionba épült volna, megtartva annak külső, muzeális elemeit. Korábban úgy tervezték, hogy a finnek elleni október 11-i mérkőzés után elkezdik a bontást, de kiderült, hogy addig még bontási engedélyt sem kértek a munkákhoz. Néhány nap múlva Kovács Árpád MLSZ elnökségi tag nem sok esélyt látott arra, hogy a következő évben megkezdődjön a stadion bontása. 2011. november 4-én a második Orbán-kormány elfogadta a stadion újjáépítésének koncepcióját, mely szerint 2015-re egy új 40 + 15 ezer férőhelyes UEFA ötcsillagos stadion épül 35 milliárd forintért. 2012 februárjában Bánki Erik az Országgyűlés sport- és turizmusbizottságának elnöke elmondta, hogy a régi stadion életveszélyes felső karéját elbontják és a régi stadion továbbüzemel az új elkészültéig, esetleg atlétikai stadionként a későbbiekben is. Ezzel párhuzamosan az új stadiont is elkezdik építeni a régi mellé. Bánki 45 + 15 000-es stadionról beszélt, 2013-as kezdéssel, 2015-ös befejezéssel. Márciusban Orbán Viktor közölte, hogy az új stadion, amit a régi stadion és a Papp László Budapest Sportaréna közötti területen építenek meg, 65 000 néző befogadására lesz alkalmas. Valamint, hogy a régi stadion felső karéját a költségek csökkentése miatt nem bontják el, hanem megerősítik, ami ezzel újra használhatóvá válik. Vígh László kormánybiztos néhány héttel később a kiviteli tervek 2014-es, a stadion 2016-os elkészültéről nyilatkozott. 2013 áprilisában újabb elképzelés kapott zöld utat a kormánytól. A stadion ismét a régi stadionban épült volna meg 65 000 néző részére, 60-80 milliárd forintért, 2017-es befejezéssel. Az új és a régi stadion közötti gyűrűben, több tízezer m²-es területen edzőtermek és sportpályák kaptak volna helyet. Az stadion tetején egy kb 1 km hosszú futópálya létesült volna. 2014 tavaszán a Magyar Labdarúgó-szövetség az újonnan felépülő stadionnal megpályázta a 2020-as labdarúgó-Európa-bajnokság egyik helyszínét. Három csoportmérkőzésre és egy egyenes kieséses mérkőzésre jelentkeztek. Júniusban Vígh László kormánybiztos egy tv interjúban 90-100 milliárd forintos árról és 2018-as átadásról nyilatkozott. 2014. szeptember 19-én az UEFA bejelentette, hogy a 2020-as labdarúgó-Európa-bajnokságon három csoportmérkőzést és egy nyolcaddöntőt rendezhetnek a stadionban. 2015 májusában Fürjes Balázs kormánybiztos közölte, hogy az átadási határidő és a költségek betartása miatt az épület terveit egyszerűsítették. Fürjes szerint a 100 milliárdos költség a stadion ⅔-ának elkészítéséhez lett volna elegendő. Innentől nem lehetett hallani az épület az épületben koncepcióról sem. A stadion építése 2016 februárjában kezdték lebontani a régi stadiont, s augusztus 24-én már csak a főépület állt. 2017 februárjában nyilvánosságra került, hogy a stadion megépítését az árajánlatok alapján a Magyar Építő Zrt. és a ZÁÉV Építőipari Zrt. kapta meg. A nyertes ajánlat bruttó 190,5 milliárd forint volt. Az építkezés tényleges költsége azonban nem ismert. 2019 áprilisában bejelentették, hogy a stadion szerkezetkész. Innentől a létesítmény Puskás Aréna néven szerepelt a híradásokban. Az újjáépítés során a „Dromosz” nevű szoborgaléria felújítása is megtörtént. A terület rehabilitációjával egy új, több hektáros park is létrejött. A Dromosz belső területén egy rekortán futókör is épül. Érdekességek az építésről 130 ezer köbméter beton, 19 ezer tonna betonacél, 12 ezer tonna gyártott acélszerkezet 50 méter magas, 316 méter hosszúságú épületet kellett kivitelezni bruttó 208 ezer négyzetméteres alapterülettel 38 darab, 40 méter magas pilon adja a stadion szerkezetét, amihez közel 1600 cölöpöt kellett felállítani 1000 fő dolgozott naponta a létesítmény építésén, ebből több mint 600-an csak a szerkezetépítéssel foglalkoznak 556 parkoló, 27 felvonó, 974 vécé, 712 mosdó és gyalogoshidak is kivitelezésre kerültek Két kitelepített betonkeverőgyár napi 1500 köbméter anyagot ömlesztett a különleges látvány-betonelemekhez A Puskás Arénában a tájékozódást egy díjnyertes, jól átlátható vizuális és fizikai wayfinding rendszer segíti, melyet a Graphasel Design Stúdió tervezett. A stadion adatai: A stadion látogatóirányítási rendszere A Puskás Aréna arculatát és látogatóirányítási rendszerét a Graphasel Design Stúdió tervezte. A stadion, amely ma kiemelt sport- és zenei események helyszíne, olyan vizuális rendszert igényelt, amely egyszerre képviseli a nemzeti karaktert és biztosítja a gyors, intuitív tájékozódást a nagyszámú látogató számára. A projekt során fontos szempont volt, hogy az arculati elemek következetesen jelenjenek meg a wayfinding rendszerben is. A nyomtatott kommunikációs anyagok, a merchandising elemek és a navigációs felületek vizuális egységét a stadion arculatának meghatározó, stilizált erővonalai teremtik meg. A tipográfiai rendszer kialakításakor a René Bieder által tervezett Gentona betűtípust választottuk, amely modern megjelenésével és kiváló olvashatóságával jól illeszkedik az aréna karakteréhez. A látogatói útvonalak tervezése során különböző perszónák mentén vizsgáltuk a stadionhasználatot, és meghatároztuk azokat a döntési pontokat, ahol a navigációs támogatás kiemelten fontos. A rendszer célja az egyszerű, egyértelmű tájékozódás biztosítása volt: a nagyvonalú belső terekben térképek segítik az orientációt, míg a főbb funkcionális területeket nagyméretű, távolról is jól érzékelhető jelzések emelik ki. A stadion átadása 2019 júniusában bejelentették, hogy a stadion nyitó mérkőzését a magyar válogatott játssza Uruguay ellen 2019. november 15-én, amely alkalommal ünnepélyesen is elbúcsúztatták a korábban már visszavonult Gera Zoltánt is. A 68 ezer fő kapacitású új stadion 2019. november 15-i avatómérkőzésére október 28-án, két óra alatt elfogyott az összes elővételes jegy. Skardelli György tervező szerint minden szék olyan kialakítású, hogy a teljes pálya látható, mivel a néző szemmagassága az előző sorban ülő fejénél kilenc centiméterrel magasabban van. A mérkőzésen Nyikita Szimonyan, az Orosz labdarúgó-szövetség alelnöke, korábbi szovjet válogatott végezte el a kezdőrúgást. Szimonyan játékosként szerepelt a Népstadion 1953-as nyitómérkőzésén és ő lőtte a későbbi Puskás Ferenc Stadionban az első hivatalos gólt. A találkozót 2–1-re Uruguay nyerte meg, az új stadion első gólját Edinson Cavani, az első magyar gólját Szalai Ádám szerezte. U21-es felkészülési mérkőzésen Ausztria 1-0-ra győzött 2019. november 18-án. Mintegy 12 ezer szurkoló vett részt a stadion második hivatalos mérkőzésén. Politikai csúcstalálkozók 2024. november 6-án itt tartották az Európai Politikai közösség csúcstalálkozóját, és egy napra rá november 7-én a Magyar EU-elnökség Állam és Kormányfők Informális találkozóját. Megközelíthetőség Mérföldkövek Nyitómérkőzés Az első tétmérkőzés Nemzetközi kupadöntők Koncertek Jegyzetek További információk Kiderült, mennyibe kerül naponta a Puskás Aréna díszkivilágítása, index.hu